Ma, kinders vermisIsabella Snook en haar twee kinders word sedert Sondag vermis nadat hulle van hul huis in Vanderbijlpark vertrek het om vir haar ma in Henley on Klip, suid van Johannesburg, te gaan kuier. Volgens Missing Children SA het Snook en haar twee kinders, Angel (9) en Andrew (3), in ŉ wit Isuzu-bakkie gery met die registrasienommer VBM762GP. Geen verdere inligting was onmiddellik beskikbaar nie. Enigiemand met inligting kan die Vanderbijlpark-polisiekantoor kontak by 016 910 9000 of Missing Children SA by 072 647 7464.